
	Comisia pentru buget, finanţe şi bănci

   Bucureşti,   16.12.2010
   Nr. 22/609
	
	Comisia pentru politică economică, reformă şi privatizare
   Bucureşti,   16.12.2010
   Nr. 21/305


Biroul Permanent

al

Camerei  Deputaţilor

Vă înaintăm, alăturat, raportul comun asupra cererii de reexaminare a Legii pentru modificarea şi completarea unor acte normative, cu care comisiile au fost sesizate în fond cu adresa Biroului Permanent nr.  Plx.544/2009/2010 din 9 noiembrie 2010.
	PREŞEDINTE,

Viorel ŞTEFAN
	PREŞEDINTE,

Mihai TUDORE


Parlamentul  României

	Comisia pentru buget, finanţe şi bănci

   Bucureşti,   16.12.2010
   Nr. 22/609
	
	Comisia pentru politică economică, reformă şi privatizare
   Bucureşti,    16.12.2010
   Nr. 21/305


RAPORT COMUN

asupra cererii de reexaminare a Legii pentru modificarea şi completarea unor acte normative
Cu adresa nr. Plx.544/2009/2010 din 9 noiembrie 2010, Biroul Permanent conform art. 135 din Regulamentul Camerei Deputaţilor, republicat, a sesizat pentru avizare în fond Comisia pentru buget, finanţe şi bănci şi Comisia pentru politică economic, reformă şi privatizare cu cererea de reexaminare a Legii pentru modificarea şi completarea unor acte normative.
Actul normativ trimis spre promulgare, modifică unele dispoziţii din:

· Legea nr. 32/2000 privind activitatea de asigurare şi supravegherea asigurărilor, cu modificările şi completările ulterioare;

· Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private;

· Ordonanţa de urgenţă a Guvernului nr. 25/2002 privind aprobarea Statutului Comisiei Naţionale a Valorilor Mobiliare.

În raport cu obiectul şi conţinutul său, proiectul de Lege face parte din categoria legilor organice, potrivit art. 76 din Constituţia României, republicată.
La lucrările Comisia pentru buget, finanţe şi bănci au participat 38  deputaţi, din totalul de 39 de membri ai comisiei.
La lucrările Comisiei pentru politică economică, reformă şi privatizare au participat 19 deputaţi, din totalul de 20 de membri ai comisiei.
Cererea de reexaminare a Legii pentru modificarea şi completarea unor acte normative, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterilor, în şedinţa din data de 15.12.2010, membrii comisiilor au decis, cu majoritate de voturi, admiterea cererii de reexaminare şi propun Plenului modificarea legii prin adoptarea amendamentelor prezentate în anexa la prezentul raport.
	PREŞEDINTE,

Viorel ŞTEFAN 
SECRETAR,

Iuliu NOSA
	PREŞEDINTE,

Mihai TUDOSE
SECRETAR,

Horia GRAMA


Consilieri parlamentari

Mariana Bărdiţă

Graţiela Segărceanu       
ANEXĂ

Amendamente admise

	Nr. crt.
	Textul legii trimis la promulgare
	Text propus de comisie

 (autorul amendamentului)
	Motivarea amendamentelor propuse

	1.
	_______________
	La Art. I, după pct. 3, se introduce pct. 31 cu următorul cuprins:

31. La articolul 7, alineatul (1) se modifică şi va avea următorul cuprins:

«Art. 7 – (1) În numele Consiliului Comisiei, preşedintele Comisiei de Supraveghere a Asigurărilor prezintă Parlamentului, până la data de 30 iunie a anului următor, raportul anual al Comisiei de Supraveghere a Asigurărilor, care cuprinde activităţile Comisiei, situaţiile financiare anuale şi raportul de audit, dezbătute, fără a fi supuse votului, în şedinţa comună a celor două Camere ale Parlamentului.»

Autor:

Comisia pentru buget, finanţe şi bănci 

	Se creează cadrul legislativ care transpune condiţionalităţile aferente sectorului financiar agreate cu Banca Mondială şi pentru respectarea independenţei decizionale a acestor autorităţi.

	2.
	8. Articolul 18 se modifică şi va avea următorul cuprins:

„Art. 18. – Comisia trimite Parlamentului, respectiv Comisiei pentru buget, finanţe şi bănci şi Comisiei pentru muncă şi protecţie socială ale Camerei Deputaţilor şi Comisiei pentru buget, finanţe, activitate bancară şi piaţă de capital şi Comisiei pentru muncă, familie şi protecţie socială ale Senatului, cel târziu până la data de 30 iunie a fiecărui an, raportul său anual de activitate, raportul anual de audit financiar şi execuţia bugetului de venituri şi cheltuieli pentru anul precedent, care vor fi dezbătute în şedinţă comună a Camerelor, fără a fi supuse votului. Comisia, la solicitarea Parlamentului, îi prezintă acestuia şi alte rapoarte.”
	La Art. II, pct. 8, articolul 18 se modifică şi va avea următorul cuprins:

„Art. 18. În numele Consiliului Comisiei, preşedintele Comisiei de Supraveghere a Sistemului de Pensii Private prezintă Parlamentului, până la data de 30 iunie a anului următor, raportul anual al Comisiei de Supraveghere a Sistemului de Pensii Private, care cuprinde activităţile Comisiei, situaţiile financiare anuale şi raportul de audit, dezbătute, fără a fi supuse votului, în şedinţa comună a celor două Camere ale Parlamentului.

Autor:

Comisia pentru buget, finanţe şi bănci 
	Idem

	3.
	24. Articolul 16 se modifică şi va avea următorul cuprins:

„ARTICOLUL 16

Raportul anual de activitate

C.N.V.M. trimite Parlamentul României, respectiv Comisiei pentru politică economică, reformă şi privatizare şi Comisiei pentru buget, finanţe şi bănci ale Camerei Deputaţilor, şi Comisiei economice, industrii şi servicii şi Comisiei pentru buget, finanţe, activitate bancară şi piaţă de capital ale Senatului, până la data de 30 iunie a anului următor, raportul său de activitate, care cuprinde activităţile C.N.V.M., raportul anual de audit financiar şi execuţia bugetului de venituri şi cheltuieli pentru anul precedent, care vor fi dezbătute, în şedinţa comună a Camerelor Parlamentului, fără a fi supuse votului. Comisia, la solicitarea Parlamentului, îi prezintă acestuia şi alte rapoarte.”
	La Art. III, pct. 24, articolul 16 se modifică şi va avea următorul cuprins:

„ARTICOLUL 16

Raportul anual de activitate

În numele C.N.V.M., preşedintele Comisiei prezintă Parlamentului, până la data de 30 iunie a anului următor, raportul anual al Comisiei Naţionale a Valorilor Mobiliare, care cuprinde activităţile C.N.V.M., situaţiile financiare anuale şi raportul de audit, dezbătute, fără a fi supuse votului, în şedinţa comună a celor două Camere ale Parlamentului.

Autor:

Comisia pentru buget, finanţe şi bănci 
	Idem

